'Nije vas prijavila Cro-Udba nego ja, Hrvatica iz Australije'

Žena, koja se predstavila samo kao Hrvatica iz Australije, na Scribdu je objavila pismo Velimiru Bujancu i objasnila da je ona upozorila vlasti u toj zemlji da mu ne izdaju vizu

<p>Njezino pismo prenosimo u cijelosti. Pismu je priložila i formular anonimne prijave koju je ispunila:</p><p><em>Slijedom napisa raznih portala i komentara vaših pratitelja na društvenim mrežama, obraćam vam se ovim putem da vam kažem da sam vas ja prijavila australskim vlastima.<br/> Nisam ni Cro-Udbaška ni srpska diplomacija kako ste objavili (zapravo i ne znam što je to), nisam ni pripadnik vražjih sila, sila mraka i slično kako vjeruju vaši sljedbenici. Hrvatica sam u Australiji. Rođena u Hrvatskoj. Najobičnija građanka. Obični mali čovjek koji voli Hrvatsku i kojoj je zbog osoba poput vas ponekad neugodno reći da je iz Hrvatske.<br/> Na žalost ne mogu se potpisati punim imenom i prezimenom jer se ne osjećam najugodnije kad čitam komentare koje dobivate u ime podrške. Zaista sebe, svoju obitelj i prijatelje i ovdje i u Hrvatskoj ne želim izlagati neugodnostima. I to "neugodnostima" kažem blago i s vjerom da poziv na linč i zveckanje oružjem na vašoj Facebook stranici i ostalim stranicama podrške, nije ništa doli odraz dokolice nekolicine Hrvata kojima bi dobro došao tečaj hrvatskog jezika. Ali ipak ću biti oprezna i ostati anonimna.<br/> <br/> A zašto sam vas prijavila?</em></p><p><br/> <em>Možda zato što se bojim da bijelci niskog rasta koji ulaze u tuđe zemlje siluju, pljačkaju, prenose sidu i tuberkulozu? No, ne bi li to onda bila diskriminacija na temelju boje kože i fizičkih predispozicija? To baš ne bi bilo cool i zapravo nije u skladu s mojim uvjerenjima.</em></p><p><br/> <em>Možda se bojim da ulaskom u moju drugu domovinu zapravo želite širiti svoja vjerska i politička uvjerenja koja nisu u skladu s mojima? To isto baš ne bi bilo cool jer...sloboda govora...<br/> <br/> Možda sam vas prijavila zbog vaše kriminalne prošlosti ili zato što mi kao i svakom civiliziranom čovjeku smeta svastika na fotografijama na koje ste ponosni? Vjerujem da ni australska vlada ne odobrava poziranje sa svastikom. U procesu odobravanja vize procjenjuju i karakter osobe koja želi ući u zemlju.<br/> <br/> Mislite li da australska vlada blagonaklono gleda na pravomoćno osuđene u slučajevima povezanim s konzumiranjem i stavljanjem droge u promet? Iako to samo po sebi možda i nije bio razlog odbijanja, možda ste pri apliciranju za vizu zaboravili spomenuti taj detalj pa vas se naknadnom provjerom uhvatilo u laži - laganje na aplikaciji za vizu prema australskim zakonima jest razlog za odbijanje vize, ali to već znate jer vam je to lijepo pisalo prilikom apliciranja.<br/> <br/> Možda sam samo skrenula pažnju australskim vlastima na to da dolazite kao turist a za vaš nastup bih trebala platiti 20 australskih dolara. Znate li da se na to plaća porez, a s turističkom vizom i nemate pravo na rad u Australiji. Na e-Visitor vizi, koju ste prikladno samo djelomično objavili na svojoj Facebook stranici, vam to jasno piše. Znate li da Australija i Hrvatska nažalost nemaju sporazum o dvostrukom oporezivanju pa bi stoga trebali za isto platiti porez i u Hrvatskoj.<br/> <br/> Jeste li vi to možda htjeli prevariti svoju napaćenu domovinu za porez?</em></p><p><a href="https://www.scribd.com/document/394212110/Pismo-za-Velimira-Bujanca-mogu%C4%87i-razlozi-za-odbijanje-australske-vize#from_embed" style="text-decoration: underline;" title="View Pismo za Velimira Bujanca: mogući razlozi za odbijanje australske vize on Scribd">Pismo za Velimira Bujanca: ...</a> by on Scribd</p>